Efter at en kristen terrorist har gennemført den forfærdende Oslo-massakre mod dem, som forsvarer muslimer i Norge, kan der være skærpet grund til at undersøge det åndelig klima, han opererer i.

Han har fremhævet danske politikere som forbilleder, og det er da også i Danmark, og specielt i Søren Krarups skriverier, man finder en anbefaling af religiøst motiverede massakrer.



Da Krarup udgav Martin Luthers antisemitiske ’Jøderne og deres løgne’ (1999), trådte han på det mest bogstavelige i nazisternes fodspor, idet Luther her anbefaler de jødemassakrer, som siden blev sat i værk af Hitler.

Dette kampskrift er da også to gange tidligere udsendt på dansk, nemlig på nazistiske forlag.